**Rámcová dohoda o zhotovení diela**

**č. 1/2021**

**uzatvorená podľa § 536 a nasl. v nadväznosti na ustanovenie § 269 ods. 2 zákona č. 513/1991 Zb. (Obchodný zákonník v platnom znení)**

**Zmluvné strany**

**Zhotoviteľ:**

**(uviesť obchodný názov/meno Zhotoviteľa v súlade s Obchodným resp. Živnostenským registrom)**

sídlo:

IČO:

DIČ:

IČ DPH:

Zastúpený:

Osoba zodpovedná za plnenie rámcovej dohody: (meno, priezvisko, e-mail, telefón)

bankové spojenie:

IBAN:

Kontaktná e-mailová adresa a telefónne číslo:

(ďalej len ako „Zhotoviteľ“)

**a**

**Objednávateľ:**

**Dopravný podnik mesta Žiliny s.r.o.**

sídlo: Kvačalova 2, 01140 Žilina

IČO: 36 007 099

DIČ: 2020447583

IČ DPH: SK2020447583

Zastúpený: Ing. Ján Barienčík, PhD., konateľ

Osoba zodpovedná za plnenie rámcovej dohody: p. Jaroslav Janus,

(e-mail: [jaroslav.janus@dpmz.sk](mailto:jaroslav.janus@dpmz.sk), tel.: +421 917 223 425)

bankové spojenie: Slovenská sporiteľňa, a.s.

IBAN: SK1909000000005035044524

Kontaktná e-mailová adresa a telefónne číslo: [dpmz@dpmz.sk](mailto:dpmz@dpmz.sk), tel. 041/5660148

(ďalej len ako „Objednávateľ“)

(Zhotoviteľ a Objednávateľ ďalej aj ako „Zmluvné strany“ alebo jednotlivo „Zmluvná strana“)

**Článok I.**

**ÚVODNÉ USTANOVENIA**

1. Táto rámcová dohoda sa uzatvára ako výsledok verejného obstarávania realizovaného postupom zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Zákazku s nízkou hodnotou realizovanú prostredníctvom výzvy na predkladanie cenových ponúk vyhlásil a zverejnil na svojom webovom sídle Objednávateľ ako obstarávateľ, ktorý vykonáva vybrané činnosti ustanovené v § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Objednávateľ realizoval zákazku s nízkou hodnotou pod názvom: Obnova náteru na stožiaroch trakčného vedenia. Zhotoviteľ bol vyhodnotený ako úspešný uchádzač o zákazku.

2. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok II.**

**PREDMET RÁMCOVEJ DOHODY**

1. Predmetom tejto rámcovej dohody je záväzok Zhotoviteľa zhotoviť pre Objednávateľa dielo - obnovu ochranného antikorózneho náteru oceľových stožiarov trakčného vedenia trolejbusovej dráhy v meste Žilina a výložníkov verejného osvetlenia, ktorého špecifikácia je uvedená v Prílohe č. 2 rámcovej dohody a záväzok Objednávateľa zhotovené dielo prevziať a zaplatiť za dielo cenu dohodnutú v tejto rámcovej dohode.

**Článok III.**

**MIESTO A ČAS PLNENIA RÁMCOVEJ DOHODY**

1. Miestom zhotovenia diela sú úseky trolejbusovej dráhy nachádzajúce sa na území mesta Žilina, ktoré sú bližšie špecifikované v Prílohe č. 2 rámcovej dohody.
2. Táto rámcová dohoda sa uzatvára **na dobu určitú v trvaní 31 mesiacov, t.j. od 01.04.2021 do 31.10.2023**. Predmet rámcovej dohody bude zhotovený na základe Objednávateľom vystavených čiastkových objednávok. Minimálny počet trakčných stožiarov uvedený v čiastkovej objednávke bude **30 ks**. Počet výložníkov verejného osvetlenia bude tiež uvedený v čiastkovej objednávke. Obnova náteru na objednanom počte trakčných stožiarov a výložníkov verejného osvetlenia bude vykonaná a dielo Objednávateľovi odovzdané vždy **do 90 pracovných dní** od potvrdenia každej čiastkovej objednávky Zhotoviteľom. Zhotoviteľ je povinný potvrdiť Objednávateľovi prijatie objednávky **do 2 pracovných dní** od jej doručenia.
3. Celkový počet trakčných stožiarov a výložníkov verejného osvetlenia, na ktorých má byť podľa Prílohy č. 2 obnova ochranného antikorózneho náteru vykonaná ako aj úseky a lokality podľa tejto prílohy majú iba informatívny charakter a Objednávateľ si vyhradzuje právo zmeniť počet trakčných stožiarov, výložníkov verejného osvetlenia a tiež lokality a úseky, na ktorých má byť obnova ochranného antikorózneho náteru vykonaná.

**Článok IV.**

**CENA A PLATOBNÉ PODMIENKY**

1. Zmluvné strany sa dohodli, že cena za zhotovenie každého objednaného diela podľa tejto rámcovej dohody bude určená na základe objednaného počtu jednotlivých typov trakčných stožiarov, výložníkov verejného osvetlenia a dohodnutej jednotkovej cene za obnovu ochranného antikorózneho náteru konkrétneho typu trakčného stožiara resp. výložníka verejného osvetlenia, ktorá je nasledovná:

|  |  |
| --- | --- |
| **Trakčný stožiar / Výložník verejného osvetlenia** | **Cena v EUR bez DPH za obnovu náteru 1 ks** |
| Trakčný stožiar – typ A |  |
| Trakčný stožiar – typ B |  |
| Trakčný stožiar – typ C |  |
| Trakčný stožiar – typ D |  |
| Výložník verejného osvetlenia |  |

1. Cena uvedená v bode 1. tohto čl. rámcovej dohody je tiež uvedená v návrhu na plnenie kritérií (Príloha č. 1 rámcovej dohody), ktorý predložil Zhotoviteľ do obchodnej verejnej súťaže podľa čl. I. rámcovej dohody a je platná počas celej doby trvania rámcovej dohody podľa čl. III. bod 2. rámcovej dohody. V cenách za obnovu náteru 1 ks trakčného stožiara (podľa typu) a výložníka verejného osvetlenia sú zahrnuté všetky náklady Zhotoviteľa súvisiace so zhotovením diela. Cena je stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
2. Cenu za každé zhotovené dielo uhradí Objednávateľ na základe faktúry – daňového dokladu vystavenej Zhotoviteľom. Za každú čiastkovú objednávku bude vystavená samostatná faktúra.

1. Objednávateľ uhradí Zhotoviteľovi cenu za zhotovené dielo formou bezhotovostného platobného styku na účet Zhotoviteľa, č. účtu IBAN: ................... vedený v ...................
2. Zhotoviteľovi vznikne právo na vystavenie faktúry – daňového dokladu dňom riadneho a včasného dodania diela na základe čiastkovej objednávky podľa tejto rámcovej dohody.
3. Dielo sa považuje za dokončené a prevzaté dňom podpísania odovzdávajúceho-preberajúceho protokolu zástupcami obidvoch Zmluvných strán. Tento protokol tvorí prílohu faktúry – daňového dokladu.
4. Splatnosť faktúry – daňového dokladu je 14 dní odo dňa jej doručenia Objednávateľovi. Faktúra bude Objednávateľovi doručená v listinnej forme. Faktúra sa považuje za uhradenú dňom pripísania vyfakturovanej čiastky na účet Zhotoviteľa.

1. Zhotoviteľom predložená faktúra – daňový doklad musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo tejto rámcovej dohody (z evidencie zmlúv u Objednávateľa), číslo objednávky a vyšpecifikovaný rozsah fakturovaného diela. Neoddeliteľnou súčasťou faktúry je kópia objednávky potvrdená zástupcom Objednávateľa a odovzdávajúci-preberajúci protokol potvrdený zástupcami obidvoch Zmluvných strán, prípadne ďalšia dokumentácia viažuca sa k zhotovenému dielu. V  prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo tejto rámcovej dohody a číslo objednávky, Objednávateľ má právo reklamovať faktúru Zhotoviteľovi v prípade, že faktúra bude obsahovať nedostatky. Zhotoviteľ bude vo veci reklamácie faktúry postupovať v zmysle platnej legislatívy, pričom nová lehota splatnosti opravenej alebo novej vystavenej faktúry začne plynúť dňom doručenia opravenej faktúry Objednávateľovi.
2. Objednávateľ je platiteľom dane z pridanej hodnoty (DPH). Zhotoviteľ je/nie je (nehodiace sa odstráni Zhotoviteľ ) platiteľom dane z pridanej hodnoty (DPH).

**Článok V.**

**PODMIENKY ZHOTOVENIA DIELA**

1. Činnosti, práce a úkony spojené so zhotovením diela bude Zhotoviteľ zabezpečovať vlastnými technickými prostriedkami, s využitím vlastných kvalifikovaných, technicky spôsobilých pracovníkov a za plnej prevádzky trolejbusovej dopravy, t.j. bez napäťovej výluky trakčného vedenia. Podmienky a požiadavky na zhotovenie diela sú uvedené v Prílohe č. 2 tejto rámcovej dohody.

2. Subdodávatelia nie sú účastníkmi tohto záväzkového vzťahu a z tejto rámcovej dohody im nevznikajú žiadne práva a povinnosti. Za zhotovenie diela v celom rozsahu zodpovedá Zhotoviteľ.

3. Zhotoviteľ je detailne oboznámený s rozsahom a obsahom diela, ktoré má zhotoviť a sú mu známe technické, kvalitatívne a iné podmienky potrebné k jeho zhotoveniu.

4. Zhotoviteľ sa zaväzuje zhotoviť dielo pri dodržaní platných právnych noriem a technologických postupov, všeobecne záväzných technických požiadaviek a podľa platných prevádzkových a bezpečnostných predpisov. Riadi sa pri tom príslušnou legislatívou Slovenskej republiky platnou v období realizácie diela.

5. Objednávateľ sa zaväzuje poskytnúť Zhotoviteľovi súčinnosť pri zhotovení diela. Objednávateľ umožní oprávneným osobám Zhotoviteľa prístup k stožiarom trakčného vedenia za účelom zhotovenia diela. Technické prostriedky nevyhnutné pre zhotovenie diela (napr. farby, rebríky, plošiny a pod.) si zabezpečí sám Zhotoviteľ a ich použitie je zahrnuté v jednotkových cenách uvedených v čl. IV. bod 1. rámcovej dohody.

6. Zhotoviteľ zodpovedá za bezpečnosť prác pri zhotovení diela, zodpovedá tiež za dodržiavanie všeobecne záväzných právnych predpisov týkajúcich sa ochrany života a zdravia pri práci.

7. Zhotoviteľ sa zaväzuje dodržiavať základné podmienky pre zabezpečenie požiarnej ochrany, ktoré sú uvedené v Prílohe č. 3 tejto rámcovej dohody.

8. Kontaktnou osobou na strane Objednávateľa je: p. Jaroslav Janus, e-mail: jaroslav.janus@dpmz.sk, tel.: +421 917 223 425.

Kontaktnou osobou na strane Zhotoviteľa je: (uviesť meno a priezvisko, e-mailová adresa, telefónne číslo).

9. Odovzdanie a prevzatie dokončeného diela zhotoveného na základe čiastkovej objednávky podľa tejto rámcovej dohody sa uskutoční na tzv. preberacom konaní vo vopred dohodnutom termíne a mieste. O zhotovení diela bude v listinnej forme vyhotovený odovzdávajúci-preberajúci protokol obsahujúci okrem iného aj súpis vykonaných prác. Tento protokol vyhotoví a predkladá v počte 4 ks (2ks pre Objednávateľa a 2 ks pre Zhotoviteľa) Zhotoviteľ. Protokol podpisujú zástupcovia obidvoch zmluvných strán.

**Článok VI.**

**ZÁRUČNÁ DOBA A ZODPOVEDNOSŤ ZA VADY A NEDOSTATKY DIELA**

1. Zhotoviteľ zodpovedá za to, že dielo bude zhotovené a dodané na základe čiastkovej objednávky Objednávateľa a podľa ustanovení tejto rámcovej dohody a jej príloh včas a riadne, t.j. v stanovenom termíne, bez vád a nedostatkov, v súlade s platnou legislatívou Slovenskej republiky a ďalšími súvisiacimi predpismi.

2. Zhotoviteľ zodpovedá za vady a nedostatky zhotoveného diela v z mysle príslušných ustanovení platného Obchodného zákonníka.

3. Reklamáciu vád a nedostatkov odovzdaného diela Objednávateľ uplatní u Zhotoviteľa bezodkladne po ich zistení písomnou formou.

Reklamácia sa považuje za vybavenú odstránením vady alebo nedostatku diela prípadne jeho časti riadne a včas, s potvrdením zo strany Objednávateľa o prevzatí opraveného diela alebo jeho časti formou odovzdávajúceho-preberacieho protokolu.

4. Zhotoviteľ bezodkladne odstráni zistené a Objednávateľom písomne nahlásené vady a nedostatky zhotoveného a dodaného diela na svoje náklady, o čom bude vyhotovený písomný záznam.

5. Zhotoviteľ sa zaväzuje prípadné vady a nedostatky diela odstrániť bez zbytočného odkladu najneskôr však do 7 pracovných dní po uplatnení oprávnenej reklamácie Objednávateľom. Objednávateľ a Zhotoviteľ sa môžu písomne dohodnúť na dlhšej lehote na odstránenie vád a nedostatkov diela.

6. Záručná doba na zhotovené dielo je Zmluvnými stranami dohodnutá v trvaní **24 mesiacov** a začína plynúť odo dňa potvrdenia odovzdávajúceho-preberajúceho protokolu potvrdeného zástupcami obidvoch Zmluvných strán.

Záručná doba sa automaticky predlžuje o dobu odstraňovania vady alebo nedostatku diela v záručnej dobe.

**Článok VII.**

**SANKCIE**

1. Za omeškanie s odovzdaním diela má Objednávateľ právo požadovať od Zhotoviteľa zaplatenie zmluvnej pokuty 300,00 EUR za každý deň omeškania.

2. Za omeškanie s úhradou faktúr zaplatí Objednávateľ Zhotoviteľovi úrok z omeškania vo výške 0,025 % z nezaplatenej čiastky za každý deň omeškania.

3. Za omeškanie s odstránením vád a nedostatkov, ktoré boli reklamované v záručnej dobe, má Objednávateľ právo požadovať od Zhotoviteľa zaplatenie zmluvnej pokuty vo výške 150 EUR za každý deň omeškania.

**Článok VIII.**

**ODSTÚPENIE OD RÁMCOVEJ DOHODY**

1. Možnosť a spôsob odstúpenia od tejto rámcovej dohody, alebo od časti záväzkov tejto rámcovej dohody sa riadi ustanoveniami Obchodného zákonníka v platnom znení.

2. Právo odstúpenia pri podstatnom porušení tejto rámcovej dohody môže Zmluvná strana uplatniť do 30 dní od času, kedy sa o porušení dozvedela.

3. Zmluvné strany sa dohodli, že za podstatné porušenie rámcovej dohody budú považovať:

* ak Zhotoviteľ bude preukázateľne realizovať dielo vadne, t.j. v rozpore s podmienkami dohodnutými v rámcovej dohode alebo technologickými postupmi určenými platnými normami a inou dokumentáciou viažucou sa k zhotoveniu diela a ak napriek upozorneniu Objednávateľa vadné plnenie v primeranej lehote neodstránil,

1. ak Zhotoviteľ bude postupovať pri zhotovení diela tak, že to bude nasvedčovať tomu, že zmluvný termín dokončenia diela nebude dodržaný,
2. ak Zhotoviteľ bude v omeškaní s ukončením a odovzdaním diela viac ako 7 dní,
3. ak Objednávateľ bude meškať s úhradou faktúry dlhšie ako 30 dní.

4. Odstúpenie od rámcovej dohody musí byť uskutočnené písomnou formou a bude účinné dňom doručenia druhej Zmluvnej strane, pričom Zmluvné strany sú povinné bezodkladne po zániku rámcovej dohody vrátiť si dovtedy poskytnuté plnenia a uhradiť všetky škody, ktoré poškodenej Zmluvnej strane odstúpením od rámcovej dohody vznikli.

5. Bez ohľadu na dôvod odstúpenia od zmluvy, Zhotoviteľ pokiaľ nebude inštruovaný Objednávateľom inak, je povinný vykonať nasledovné kroky:

-okamžite zastaviť práce, je však povinný Objednávateľa upozorniť na vykonanie opatrení potrebných na to, aby sa zabránilo vzniku škody bezprostredne hroziacej Objednávateľovi nedokončením činnosti podľa tejto zmluvy. Ak Objednávateľ tieto opatrenia nemôže urobiť ani pomocou iných osôb a požiada Zhotoviteľa, aby ich urobil sám, je Zhotoviteľ na to povinný

-odovzdať Objednávateľovi úplne alebo čiastočne ukončené plnenia podľa tejto rámcovej dohody.

**Článok IX.**

**VYŠŠIA MOC**

1. Zhotoviteľ ani Objednávateľ nenesú zodpovednosť za nesplnenie svojich záväzkov v dôsledku vyššej moci. Pod pojmom vyššia moc sa rozumie pôsobenie nepredvídateľných udalostí, ktoré sa vyskytnú po uzatvorení tejto rámcovej dohody a ktoré sú mimo možnosti zvládnutia Zmluvnými stranami, alebo proti ktorým nemôžu Zmluvné strany prijať dostatočné opatrenia. Takýmito udalosťami sú organizované štrajky celých odvetví, vojna, mobilizácia a prírodné pohromy v takom rozsahu, že celkom bránia, alebo zásadne spôsobujú meškanie plnenia zmluvných záväzkov niektorej zo Zmluvných strán. Zmluvná strana, na ktorú pôsobí prípad vyššej moci, musí urobiť patričné opatrenia pre obmedzenie, alebo minimalizáciu týchto dôsledkov, týchto udalostí a k tomu musí predložiť podrobný plán druhej Zmluvnej strane. Objednávateľ a Zhotoviteľ musia spolupracovať pri predchádzaní meškania, alebo akýmkoľvek iným následkom. Zmluvná strana, ktorá uplatňuje vyššiu moc je povinná bez meškania písomne informovať druhú Zmluvnú stranu o takejto udalosti jej začiatku a pravdepodobnom trvaní. Podobným spôsobom musí byť oznámený okamih ukončenia udalosti.

**Článok X.**

**ZÁVEREČNÉ USTANOVENIA**

1. Táto rámcová dohoda nadobúda platnosť dňom podpisu oboma Zmluvnými stranami a účinnosť nasledujúci deň po dni zverejnenia v zmysle § 47a Občianskeho zákonníka.
2. Zmluvné strany berú na vedomie, že zverejnenie tejto rámcovej dohody s prílohami je v súlade a v rozsahu zákona č. 211/2000 Z. z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.
3. Právne vzťahy vyplývajúce z tejto rámcovej dohody, ktoré nie sú výslovne upravené, sa riadia právnymi predpismi Slovenskej republiky.
4. V prípade, že niektoré ustanovenia tejto rámcovej dohody sa stanú úplne alebo čiastočne neplatnými, zostane účinnosť ostatných ustanovení ako celku nedotknutá. Zmluvné strany sa však zaväzujú, že neplatné ustanovenia nahradia novými úpravami, ktoré najvhodnejšie vystihujú zamýšľaný účel neplatných ustanovení.
5. Všetky oznámenia, výzvy a iná korešpondencia podľa tejto rámcovej dohody budú medzi Zmluvnými stranami doručované osobne, elektronicky alebo listami doručenými doporučenou poštou na adresy uvedené v záhlaví rámcovej dohody. Všetky úkony urobené písomne sú považované za doručené okamihom ich prevzatia druhou Zmluvnou stranou. Písomnosť doručovaná poštou sa bude považovať za doručenú aj vtedy, ak nebude prevzatá druhou Zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej Zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu.
6. Zmluvné strany obsahu rámcovej dohody porozumeli súhlasia s ňou, na znak čoho ju podpisujú.
7. Zmluvné strany vyhlasujú, že rámcovú dohodu uzatvorili slobodne, vážne, zrozumiteľne, nie v tiesni, ani za nápadne nevýhodných podmienok.
8. Zmeny a dodatky k tejto rámcovej dohode sú platné len v písomnom vyhotovení so súhlasom Zmluvných strán.
9. Rámcová dohoda sa vyhotovuje v troch obsahovo zhodných rovnopisoch s platnosťou originálu, z ktorých Objednávateľ preberá dve vyhotovenia a Zhotoviteľ preberá jedno vyhotovenie.

**Prílohy k Rámcovej dohode o zhotovení diela:**

Príloha č. 1: Identifikačné údaje navrhovateľa a návrh na plnenie kritérií

Príloha č. 2: Technická špecifikácia stožiarov trakčného vedenia a výložníkov verejného osvetlenia, lokality (úseky), podmienky a požiadavky na zhotovenie diela

Príloha č. 3: Základné podmienky pre zabezpečenie požiarnej ochrany

V ......... dňa ...................... V Žiline dňa ........................

Zhotoviteľ: Objednávateľ:

................................................... ................................................. meno, priezvisko, funkcia Ing. Ján Barienčík, PhD.

a podpis oprávnenej osobykonateľ